אליהו זוטא יח
אמר רבי יוחנן: מעיד אני עליי שמים וארץ שכל תלמיד חכם שקורא ושונה לשם שמים ונהנה מיגיע כפו, עליו הכתוב אומר: יגיע כפיך כי תאכל אשריך וטוב לך (תהילים קכח; ב). אשריך - בעולם הזה. וטוב לך - לעולם הבא. ואומר: מה יפית ומה נעמת אהבה בתענוגים (שה״ש ז-ז). ולא עוד, אלא שאשתו ובניו יראים ממנו. ועובדי כוכבים ומזלות יראים ממנו. ומלאכי השרת שואלים בשלומו. והקב״ה אוהבו אהבה גמורה, שנאמר: וראו כל עמי הארץ כי שם ה׳ נקרא עליך ויראו ממך (דברים כח; י).

תנא דבי אליהו